**Ministru kabineta noteikumu projekta**

# “ Grozījumi Ministru kabineta 2010.gada 16.novembra noteikumos Nr.1050 „Sabiedrības veselības aizsardzības pasākumu veikšanas kārtība”

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta noteikumu projekts „Grozījumi Ministru kabineta 2010.gada 16.novembra noteikumos Nr.1050 „Sabiedrības veselības aizsardzības pasākumu veikšanas kārtība”” (turpmāk – noteikumu projekts) izstrādāts saskaņā ar Ministru kabineta 2012.gada 21.februāra rīkojuma Nr.101 „Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju” (turpmāk – MK rīkojums Nr.101) 1., 2.un 17.punktu.  |
|  2. |  Pašreizējā situācija un problēmas | Ministru kabineta 2010.gada 16.novembra noteikumi Nr.1050 „Sabiedrības veselības aizsardzības pasākumu veikšanas kārtība” (turpmāk – MK noteikumi) nosaka institūciju kompetenci sabiedrības veselības aizsardzības pasākumu veikšanā, tai skaitā: ziņošanā un informācijas nodošanā, preventīvo pasākumu veikšanā, kā arī veicot reaģēšanas pasākumus. Šo pasākumu veikšanā atbilstoši kompetencei ir iesaistīti valsts aģentūras „Latvijas Infektoloģijas centrs” (turpmāk - Infektoloģijas centrs) epidemiologi. Arī personu ar aizdomām par saslimšanu ar bīstamu infekcijas slimību stacionēšana saskaņā ar MK noteikumu 17.7.apakšpunktu notiek Infektoloģijas centrā. 1.MK rīkojums Nr.101 paredz 2012.gada 1.aprīlī izveidot veselības ministra pakļautībā esošu tiešās pārvaldes iestādi „Slimību profilakses un kontroles centrs” (turpmāk - Slimību profilakses un kontroles centrs) un nodot Infektoloģijas centra pārvaldes uzdevumus Slimību profilakses un kontroles centram un sabiedrībai ar ierobežotu atbildību “Rīgas Austrumu klīniskā universitātes slimnīca” (rezultātā Infektoloģijas centrs beidz pastāvēt).2.Saskaņā ar MK rīkojuma Nr.101 3.punktu Infektoloģijas centra funkciju, pārvaldes uzdevumu, tiesību, saistību, finanšu līdzekļu, mantas un lietvedības pārņēmējs ir:**3.1.Slimību profilakses un kontroles centrs – jomās, kas saistītas ar šādu uzdevumu izpildi:** 3.1.2. plānot, koordinēt un kontrolēt imunizācijas programmas izpildi, plānot iedzīvotāju vakcināciju, apkopot vakcinācijas iestāžu vakcīnu pasūtījumus un gatavot vakcīnu pasūtījumus zāļu lieltirgotavām, nodrošināt vakcinācijas monitoringu un statistisko datu sagatavošanu, veikt vakcinācijas komplikāciju gadījumu epidemioloģisko izmeklēšanu. Līdz ar to sabiedrības veselības aizsardzības pasākumu veikšanu no 2012.gada 1.aprīļa veiks Slimību profilakses un kontroles centrs, savukārt, personas ar aizdomām par saslimšanu ar bīstamu infekcijas slimību, tiks stacionētas sabiedrībā ar ierobežotu atbildību „Rīgas Austrumu klīniskās universitātes slimnīca” saskaņā ar MK rīkojuma Nr.101 3.2.2.apakšpunktu:  - nodrošināt normatīvajos aktos noteikto epidemioloģiski bīstamo infekcijas slimību slimnieku izolēšanu un ārstēšanu specializētajās nodaļās, lietojot personāla individuālās un kolektīvās aizsardzības līdzekļus.Atbilstoši iepriekšminētajam tiek papildināti MK noteikumi ar 3.6.apakšpunktu, iekļaujot kompetento institūciju sarakstā arī sabiedrību ar ierobežotu atbildību „Rīgas Austrumu klīniskās universitātes slimnīca”.Pamatojoties uz augstākminēto, nepieciešams veikt tehniskus grozījumus MK noteikumos, aizstājot iestādes nosaukumu.  |
|  3. |  Saistītie politikas ietekmes novērtējumi un pētījumi | Projekts šo jomu neskar |
|  4. |  Tiesiskā regulējuma mērķis un būtība | Noteikumu projekts paredz veikt tehniskus grozījumus, aizstājot iestādes nosaukumu valsts aģentūra „Latvijas Infektoloģijas centrs” ar vārdiem Slimību profilakses un kontroles centrs un sabiedrība ar ierobežotu atbildību „Rīgas Austrumu klīniskā universitātes slimnīca”. Noteikumu projekts atrisinās 2.punktā minētās problēmas. |
|  5. |  Projekta izstrādē iesaistītās institūcijas | Veselības ministrija sadarbībā ar Infektoloģijas centru |
|  6. |  Iemesli, kādēļ netika nodrošināta sabiedrības līdzdalība | Ņemot vērā, ka noteikumu projekts paredz veikt tehniskus grozījumus, sabiedrības līdzdalība projekta izstrādē netika nodrošināta |
|  7. |  Cita informācija |  |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Slimību profilakses un kontroles centra un sabiedrības ar ierobežotu atbildību „Rīgas Austrumu klīniskā universitātes slimnīca” darbinieki. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Netieši uz visu sabiedrību, pasargājot sabiedrību no infekcijas slimību ievešanas un izplatīšanās, kā arī no iespējamiem bioloģiskiem un ķīmiskiem draudiem.  |
|  3. |  Tiesiskā regulējuma finansiālā ietekme | Tiešas finansiālas izmaksas (nodokļi, nodevas, sodi, institūciju maksas pakalpojumi) nav paredzētas. Netiešas finansiālas izmaksas un ietekme uz ienākumiem nav. |
|  4. |  Tiesiskā regulējuma nefinansiālā ietekme | Aizstāj iestādes nosaukumu valsts aģentūra „Latvijas Infektoloģijas centrs” ar vārdiem Slimību profilakses un kontroles centrs un sabiedrība ar ierobežotu atbildību „Rīgas Austrumu klīniskā universitātes slimnīca”. |
|  5. |  Administratīvās procedūras raksturojums | Projekts šo jomu neskar |
|  6. |  Administratīvo izmaksu monetārs novērtējums | Projekts šo jomu neskar |
|  7. |  Cita informācija |  Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |

|  |  |  |
| --- | --- | --- |
|  1. |  Nepieciešamie saistītie tiesību aktu projekti |  Likumprojekts „Grozījumi Epidemioloģiskās drošības likumā” |
|  2. |  Cita informācija | Veicot grozījumus Ministru kabineta 2010.gada 16.novembra noteikumi Nr.1050 „Sabiedrības veselības aizsardzības pasākumu veikšanas kārtība”, tiks veikti arī redakcionāli grozījumi (precizētas institūcijas) Epidemioloģiskās drošības likumā, kas satur normas par valsts aģentūras ”Latvijas Infektoloģijas centrs” kompetenci infekcijas slimību epidemioloģiskās uzraudzības jomā un pretepidēmijas pasākumu veikšanā. Likumprojekts izsludināts Valsts sekretāru sanāksmē 2012.gada 1.martā (VSS-223). Noteikumu projekts paredz, ka noteikumi stājas spēkā vienlaikus ar likumu "Grozījumi Epidemioloģiskās drošības likumā", kas saistīts ar Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju. |

|  |
| --- |
|  |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Slimību profilakses un kontroles centrs,sabiedrība ar ierobežotu atbildību „Rīgas Austrumu klīniskā universitātes slimnīca” |
|  2. |  Projekta izpildes ietekme uz pārvaldes funkcijām | Jaunas funkcijas netiek noteiktas |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz funkciju paplašināšanu |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  6. |  Cita informācija | Nav |

Anotācijas III, V, VI sadaļa – projekts šīs jomas neskar.

Veselības ministre I.Circene

26.03.2012 9:30

827

D.Viļuma

dace.viluma@vm.gov.lv

67876080